የአሜሪካ መንግስት ኢትዮጵያ በእስር ላይ የሚገኙ ዜጎችን ክስ በማቋረጥ የወሰደው እርምጃ አበረታች ነው አለ
የኢትዮጵያ መንግስት በእስር ላይ የሚገኙ ዜጎችን ክስ በማቋረጥ የወሰደው እርምጃ አበረታች ነው ሲል የአሜሪካ መንግስት ገለፀ፡፡እርምጃው መንግስት ለማሳካት ያለመውን የሀገሪቱን የፖለቲካ ምህዳር የማስፋት እቅድ ወደ ተግባር መቀየር የጀመረ ተጨባጭ እንቅስቃሴ መሆኑን በአዲስ አበባ የሚገኘው የአሜሪካ ኤምባሲ አስታውቋል፡፡በቀጣይም ጉዳያቸው እየታየ ያሉ እስረኞች መኖራቸውን ያመለከተው የኤምባሲው መግለጫ በተመሳሳይ መንፈስ ጉዳያቸው ይፈፀማል የሚል እምነት አለኝ ነው ያለው የአሜሪካ መንግስት፡፡እነዚህ ጥረቶች መንግስት ዴሞክራሲን ለማሳደግ እና ህብረተሰቡን በማሳተፍ ሁሉም ዜጋ የተሻለች እና ብሩህ ሀገር በመፍጠር ረገድ ዜጎች የራሳቸውን ሚና እንዲወጡ ለማስቻል ካለው ቁርጠኝነት የመነጩ መሆናቸውን እንረዳለን ሲል የአሜሪካ መንግስት በሁኔታው ደስተኛ መሆኑን አሳውቋል፡፡መግለጫውን ከኤምባሲው ድረገጽ ተመልክተነዋል፡፡